《走笔问讯晁四以道 其一》
宋代·周行己

问讯晁夫子，成州去几时。衣冠空攘攘，鬓发独丝丝。

器业终难合，行藏只自知。嵩山读书处，还许寄晨炊。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。